Apokalüpsise neli ratsanikku

pisi|214x214px|Apokalüpsise esimene ratsanik, Bamberg Apocalypse (1000-1020)
Apokalüsise neli ratsanikku on tegelaskujud Piiblist, Uuest Testamendist, Johannese ilmutuse raamatust, mis on vana traditsiooni järgi apostel Johannesele omastatud apokalüptiline teos. Ilmutuse raamatus on nelja ratsanikku kohta mainitud kõigest nende nimed - katk, sõda, nälg, surm ning see, mida nad endaga kaasas kannavad (Ilm 6:1-8).

Johannese ilmutus 5 ja 6 kõnelevad Jumala paremas käes olevast rullraamatust, mis on suletus seitsme pitseriga, millest avab neli Jumala tall (Ilm 5). See kutsub esile neli ratsanikku, kes ratsutavad valge, punase, musta ja tuhkur hobuste seljas (Ilm 6:1-8).

Johannese ilmutuse raamatus ratsutab esimene ratsanik valge hobuse seljas, tema käes oli amb ning talle anti pärg, teda määratletakse katkuks,Kristuseks või antikristuseks. Teine ratsanik ratsutab punase hobuse seljas ning kandis suurt mõõka, tema sümboliserib sõda. Kolmas ratsanik ratsutab musta hobuse seljas ning temal olid käes kaalud, sümboliseerides nälga. Neljas ratsanik ratsutab tuhkur hobuse seljas, teda määratletakse surmaks (Ilm 6:1-8).

 Valge ratsanik 

 Ja ma nägin, kui Tall avas esimese seitsmest pitserist ja ma kuulsin üht neljast olevusest otsekui kõuehäälega hüüdvat: "Tule!"
 Ma nägin: ennäe, valge hobune, ning selle seljas istujal oli käes amb ning talle anti pärg ja ta läks välja võitjana võitmiseks

Johannese ilmutus 6:1-2 P1997Johannese ilmutuse raamatu 6. peatüki esimesed kaks salmi kirjeldavad ratsanikku valgel hobusel, kes hoiab käes ambu ning kellele on antud pärg.

 Valge ratsanik Jeesus Kristuse võrdpildina 
Valget ratsaniku võib näha Jeesus Kristusena, kes kutsus kokku apostlid, jutlustajad, märtrid ja teised pühakud, ning kes tuli tooma ja kinnitama õiget õpetust. Amb, mis on valge ratsaniku käes sümboliseerib sellel puhul Kristuse õpetust ning pärg sümboliseerib võitu, mille Kristus saavutab läbi oma sõna kuulutamise kogu maailmale.

Järgnevad kolm ratsaniku sümboliseerivad karistust, mille osaks saavad Kristuse ning tema kiriku vastased - sõda, nälg ja surm.

Lisaks Kristusele võib valge ratsanik sümboliseerida ka Püha Vaimu, mis langes apostlitele nelipühapäeval (Ap 2:1-4). Sellises käsitluses on esimene ehk valge ratsanik Püha Vaim, mille Jeesus Kristus saatis koos enda õpetusega ning see toob lunastuse usklikele ja karistuse uskmatutele.

 Punane ratsanik 
pisi|291x291px|Teine ratsanik (1255-1260)

 Kui ta avast teise pitseri, kuulsin ma teist olevust hüüdvat: "Tule!"
 Ja tuli välja teine, tulipunane hobune, ning selle seljas istujale anti voli võtta ära rahu ilmamaa pealt, et inimesed üksteist tapaksid, ning talle anti suur mõõk.

Johannese ilmutus 6:3-4 P1997Johannese ilmutuse raamatu 6. peatüki 3.-4. salm kirjeldavad ratsanikku tulipunasel hobusel, kellele on antud voli võtta ära rahu ilmamaalt ning kes kannab endaga suurt mõõka.

Punane ratsanik sümboliseerib sõda ning verevalamist Kristuse lahkumisest tema uuesti saabumiseni. Tihtipeale on teda kujutatud mõõgaga, mis on suunatud üles, see on märk sõjakuulutamiseks või lahingusse astumiseks ning kristuses sümboliseerivad kaks üles suunatud mõõka valmisolekut võitluseks kurjuse vastu.

Teine ratsanik võib veel sümboliseerida kodusõda, üldisemalt kristlaste mõrvamist või spetsiifilisemalt kristlaste tagakiusamist Rooma Impeeriumis

 Must ratsanik 

 Kui ta avas kolmanda pitseri, kuulsin ma kolmandat olevust hüüdvat: "Tule!" Ja ma nägin, ennäe: must hobune, ja selle seljas istujal olid käes kaalud,pisi|Kolmas ratsanik Giusto de Menabuoi. (14. sajand)
 Ning ma kuulsin otsekui häält nelja olevuse keskelt hüüdvat: "Mõõt nisu ühe teenari eest ja kolm mõõtu otri ühe teenari eest! Ja õlile ja veinile ära tee kahju!"

Johannese ilmutus 6:5-6 P1997Johannese ilmutuse raamatu 6. peatüki 5.-6. salm kirjeldavad ratsanikku mustal hobusel, kes kannab endaga kaasas kaale.

Must ratsanik sümboliseerib suurimaid probleeme ühiskonnas, nagu näiteks vaesust tagakiusamist, aga põhiliselt nälga, mis olid sagedad nähtus Rooma Impeeriumis. Seda kinnitab Johannese ilmutuse 6:6 mainitud nisu ja odra hinnad, mis olid tollase raha väärtuse kohta seitse kuni kaheksa korda kallimad võrreldes keskmise hinnaga.

Kaalud ratsaniku käes sümboliseerivad äärmiselt ranget suhtumist kõige väärtusesse, mida inimesed näljahädade vältel müüsid.

 Tuhkur ratsanik 
pisi|Death on the Pale Horse Gustave Doré (1865)

 Kui ta avas neljanda pitseri, kuulsin ma neljdanda olevuse häält hüüdvat: "Tule!"
 Ja ma nägin, ennäe: tuhkur hobune, ja selle seljas istuja nimi oloi Surm, ja temaga tuli kaasa Surmavald ning neile anti meelevald veerandi üle ilmamaast - tappa mõõga ja nälja ja surmaga ning ilmamaa loomade läbi

Johannese ilmutus 6:7-8 P1997Johannese ilmutuse raamatu 6. peatüki 7.-8. salm kirjeldavad ratsanikku tuhkur hobusel, kellega on kaasas Surmavald.

Neljas ratsanik on ainus neljast ratsanikust, kellele on antud nimi, milleks on Surm. Talle järgneb Surmavald, ning nad sümboliseerivad inimeste suremust, mis kaasneb nälgade, sõdade, tagakiusamiste, haiguste ja kõige muuga.

 Eesti tõlked 
Eesti keelde on tõlgitud Billy Grahami teos "Lähenev kabjaplagin", mille väljastaja on Eesti EKB Liit aastal 1993

 Viited 

Kategooria:Uus testament